b'\n_START_ARTICLE_\nSezonsko shranjevanje toplotne energije\n_START_PARAGRAPH_\nSezonsko shranjevanje toplotne energije (ang. Seasonal thermal energy storage - STES) je na\xc4\x8din shranjevanja toplotne energije za uporabo nekaj mesecev kasneje. V toplih mesecih se toplotno energijo iz son\xc4\x8dnih kolektorjev ali pa odpadno toploto iz klimatskih naprav shrani v velikem rezervoraju in se jo potem uporabi v hladnej\xc5\xa1ih mesecih za ogrevanje. Rezervoar (zalogovnik) je po navadi name\xc5\xa1\xc4\x8den pod zemljo, ima sorazmerno veliko kapaciteto in dobro izolacijo. Za \xc4\x8drpanje toplote iz rezervoarja se lahko uporabi tudi toplotno \xc4\x8drpalko.'